APSTIPRINU

Nacionālā veselības dienesta direktors

*Ā.Kasparāns*

\_\_\_\_\_\_\_\_\_\_\_\_\_\_\_\_\_

2023.gada \_\_.\_\_\_\_\_\_\_\_\_\_\_\_

**NOLIKUMS**

**SEKUNDĀRO AMBULATORO VESELĪBAS APRŪPES PAKALPOJUMU SNIEDZĒJU ATLASES PROCEDŪRA PAKALPOJUMU SNIEGŠANAI**

**NO 2024.GADA**

*izdots saskaņā ar Nacionālā veselības dienesta*

*sekundārās ambulatorās veselības aprūpes*

*pakalpojumu sniedzēju atlases komisijas*

*2023.gada 2.novembra sēdes protokolu Nr.1*

Rīgā

2023

**VISPĀRĪGĀ INFORMĀCIJA**

1. **Ziņas par veselības aprūpes pakalpojumu sniedzēju atlases procedūras rīkotāju**
	1. Rīkotājs ir Nacionālais veselības dienests (turpmāk – Dienests), kas saskaņā ar Ministru kabineta 2011.gada 1.novembra noteikumiem Nr.850 „Nacionālā veselības dienesta nolikums”, veic ar atlases procedūru saistītās darbības, slēdz pakalpojumu līgumu ar pakalpojuma sniedzēju un nodrošina samaksu par pakalpojumu:
		1. adrese: Cēsu iela 31, k/3, Rīga, LV-1012;
		2. nodokļu maksātāja reģ.Nr.90009649337.
	2. Atlases procedūru organizē, pamatojoties uz Dienesta 2023.gada 16.oktobra rīkojumu Nr. 16-2/284/2023 „Par sekundārās ambulatorās veselības aprūpes pakalpojumu sniedzēju atlases komisijas izveidošanu un atlases veikšanu 2024.gadam” ar kuru apstiprināta veselības aprūpes pakalpojumu sniedzēju atlases komisija (turpmāk – komisija).
2. Pretendents ir viena fiziska vai juridiska persona.
3. **Atlases** **mērķis**

Atlases procedūras mērķis ir uzlabot ambulatoro veselības aprūpes pakalpojumu pieejamību, veicot nepietiekamo sekundāro ambulatoro veselības aprūpes pakalpojumu sniedzēju atlasi atbilstoši šī nolikuma 1.pielikumā noteiktajām plānošanas vienībām un veselības aprūpes pakalpojumu veidiem (izņemot veselības aprūpes pakalpojumus, kas tiek sniegti mobilajos kabinetos), līgumu noslēgšanai par ambulatorās sekundārās veselības aprūpes pakalpojumu sniegšanu un apmaksu no 2024.gada 1.janvāra. Atlases rezultātā iedzīvotājiem tiks uzlabota ambulatoro veselības aprūpes pakalpojumu pieejamība.

1. **Piedāvājumu iesniegšanas vieta, datums, laiks un kārtība**
	1. Pretendents piedāvājumu iesniedz elektroniski, parakstot to ar drošu elektronisko parakstu un nosūtot uz Dienesta elektroniskā pasta adresi atlase@vmnvd.gov.lv līdz 2023.gada 22.novembrim, plkst.17:00.
	2. Piedāvājumi, kas iesniegti pēc šajā nolikumā noteiktā piedāvājumu iesniegšanas termiņa, netiks izskatīti un neatvērtā veidā tiks nosūtīti atpakaļ Pretendentam.
	3. Piedāvājumu paraksta Pretendenta paraksttiesīgā vai tā pilnvarotā persona.
	4. Iesniedzot piedāvājumu, Pretendents pieņem visus nolikumā ietvertos nosacījumus.
2. **Atlases procedūras nolikuma izskaidrojums, kontaktpersona**
	1. Papildinformāciju par atlases procedūras nolikumu vai atlases procedūras nolikuma skaidrojumu iespējamie pretendenti var pieprasīt, rakstiski vēršoties ar iesniegumu pie komisijas ne vēlāk kā līdz 2023.gada 10.novembrim. Komisija pretendenta pieprasīto informāciju sagatavo 3 (trīs) darba dienu laikā pēc pieprasījuma saņemšanas.
	2. Rīkotāja pilnvarotā kontaktpersona:

vārds, uzvārds: Elīna Engelberga

adrese: Rīga, Cēsu iela 31, k/3, Rīga, LV-1012

tālruņa numurs: 67387671

elektroniskā pasta adrese: elina.engelberga@vmnvd.gov.lv.

vārds, uzvārds: Vainars Klovs

adrese: Katoļu iela 1-1, Jelgava, LV-3001

tālruņa numurs: 63007082

elektroniskā pasta adrese: vainars.klovs@vmnvd.gov.lv

1. **Pretendentu piedāvājumu labošana vai atsaukšana**
	1. Pretendentam ir tiesības mainīt vai atsaukt piedāvājumu, rakstiski paziņojot par tokomisijai līdz nolikuma 4.1.apakšpunktā noteiktajam piedāvājumu iesniegšanas datumam un laikam
	2. Pēc nolikuma 4.1.apakšpunktā noteiktā piedāvājumu iesniegšanas termiņa beigām, Pretendents nevar grozīt savu iesniegto piedāvājumu.
	3. Pretendents var atsaukt savu iesniegto piedāvājumu līdz piedāvājumu iesniegšanas termiņa beigām.
	4. Pretendents var atsaukt savu iesniegto piedāvājumu arī pēc nolikumā noteiktā piedāvājumu iesniegšanas termiņa beigām (nolikuma 4.1.apakšpunkts), iesniedzot Pretendenta paraksttiesīgās personas parakstītu iesniegumu vai pieprasījumu.
	5. Piedāvājuma atsaukšanai (nolikuma 6.3. un 6.4.apakšpunkts) ir bezierunu raksturs un tā izslēdz Pretendentu no tālākas līdzdalības atlasē.
2. **Piedāvājumu atvēršanas sēde**
	1. Piedāvājumu atvēršana notiek **atklātā** tiešsaistes Komisijas sēdē 2023.gada 23.novembrī plkst.9:30.
	2. Sākot piedāvājumu atvēršanu, komisija pirms katra piedāvājuma atvēršanas nosauc pretendenta nosaukumu.
	3. Pēc katra piedāvājuma atvēršanas komisija nosauc plānošanas vienību un veselības aprūpes pakalpojumu, uz kuru piesakās attiecīgais pretendents.
	4. Piedāvājumu atvēršanas norise tiek protokolēta.
	5. Kad visi piedāvājumi atvērti, piedāvājumu atvēršanas sēdi slēdz.

**PRETENDENTAM IZVIRZĀMĀS PRASĪBAS UN TO VĒRTĒŠANAS KRITĒRIJI**

1. **Piedāvājuma vērtēšanas kritēriji**

Pretendentu atlase notiek izvērtējot šādus kritērijus:

* 1. pretendents atbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos;
	2. pretendenta sniegto veselības aprūpes pakalpojumu veidi, iespējamais aprūpes epizožu un izmeklējumu skaits un to nodrošināšanai izmantojamās medicīniskās tehnoloģijas;
	3. pretendenta nodrošinājums ar ārstniecības un ārstniecības atbalsta personālu;
	4. atbilstošs pretendenta materiāltehniskais nodrošinājums;
	5. pret pretendentu nav uzsākts maksātnespējas process, maksātnespējas process nav pabeigts ar bankrota procesa pabeigšanu, nav uzsākts pretendenta likvidācijas process, nav apturēta pretendenta saimnieciskā darbība;
	6. pretendents ir likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)" noteiktās Padziļinātās sadarbības programmas dalībnieks vai tā maksājamo Valsts ieņēmumu dienesta administrēto nodokļu (nodevu) parāda kopsumma nepārsniedz 150 *euro*.
1. **Vispārējās prasības pretendentiem**

***(šajā sadaļā nosauktās prasības jāievēro un dokumenti jāiesniedz visiem pretendentiem, kuri piedalās veselības aprūpes pakalpojumu sniedzēju atlasē)***

* 1. Prasības attiecībā uz piedāvājuma noformējumu un iesniegšanu:
		1. piedāvājums tiek nosūtīts:
			1. uz Dienesta elektroniskā pasta adresi atbilstoši šī nolikuma 4.1. apakšpunktā norādītajam, ja pieteikums ir parakstīts ar drošu elektronisko parakstu:
				1. elektroniskā pasta nosaukumā (“Subject”) norāda – “NVD SAVA atlasei no 2024.gada, atvērt tikai atlases komisijas klātbūtnē”;
				2. elektroniskā pasta vēstulē (ziņā) norāda pretendenta nosaukumu, juridisko adresi un elektroniskā pasta adresi;
		2. piedāvājums satur pieteikumu Excel formātā, kas sagatavots latviešu valodā atbilstoši šī nolikuma 2.pielikumam;
		3. piedāvājuma teksts ir skaidri formulēts, lai izvairītos no jebkādām šaubām un pārpratumiem, kas attiecas uz vārdiem un skaitļiem;
		4. piedāvājumā esošajā pieteikumā norādīts ārstniecības iestādes nosaukums, reģistrācijas numurs un juridiskā adrese;
		5. piedāvājumu parakstījusi persona, kurai ir tiesības pārstāvēt ārstniecības iestādi, ja piedāvājumu parakstījusi pilnvarotā persona, piedāvājumam pievienots pilnvaras oriģināls vai normatīvajos aktos noteiktajā kārtībā apliecināta tās kopija.
	2. **Pretendents pieteikumā (šī nolikuma 2.pielikums) apliecina:**
		1. iespējas un gatavību līguma ietvaros sniegt veselības aprūpes pakalpojumus par noteikto cenu atbilstoši spēkā esošajiem veselības aprūpes pakalpojumu tarifiem un apmaksas nosacījumiem, nepieprasot papildu maksu no veselības aprūpes pakalpojumu saņēmēja, izņemot pacienta līdzmaksājumu;
		2. ka piedāvājuma iesniegšanas brīdī visas veselības aprūpes pakalpojuma sniegšanas vietas (neatkarīgi no pakalpojumu sniegšanas vietu (adrešu) skaita) un pretendenta rīcībā esošais materiāltehniskais nodrošinājums veselības aprūpes pakalpojumu veidam, uz kuru tas piesakās šajā atlases procedūrā, atbilst normatīvajos aktos ārstniecības iestādēm un to struktūrvienībām noteiktajām obligātajām prasībām;
		3. ka uzsākot pakalpojuma sniegšanu, pretendents nodrošinās, lai pakalpojumu sniedz pietiekams skaits attiecīgās kvalifikācijas ārstniecības un ārstniecības atbalsta personu, kuras ir reģistrētas Ārstniecības personu un ārstniecības atbalsta personu reģistrā attiecīgajā specialitātē;
		4. ka tiks nodrošināta pieteikumā atzīmēto veselības aprūpes pakalpojumu sniegšana un pieejamība iedzīvotājiem atlases nolikuma 1.pielikumā noteiktajās pakalpojumu plānošanas vienībās atbilstoši noslēgtā līguma noteikumiem ar Dienestu;
		5. ka pretendentam nav uzsākts likvidācijas vai maksātnespējas process, nav pabeigta bankrota procedūra, nav apturēta pretendenta saimnieciskā darbība;
		6. ka pretendentam nav Valsts ieņēmumu dienesta administrēto nodokļu (nodevu) parāda vai tas nepārsniedz 150,00 *euro*.
	3. Papildus atbilstoši šī nolikuma prasībām aizpildītam pieteikumam pretendentam nav pienākuma iesniegt citus dokumentus.
1. **Speciālās prasības pretendentiem**

***(katrs pretendents iesniedz informāciju tikai par tiem veselības aprūpes pakalpojumiem no atlases procedūras 1.pielikuma, kuru sniegšanu viņš piedāvā)***

* 1. Pieteikumā pretendents norāda pakalpojumu, kura sniegšanu tas piedāvā, par katru pakalpojumu precīzi norādot:
		1. pakalpojuma plānošanas vienību;
		2. pakalpojuma veidu;
		3. pakalpojuma sniegšanas vietu adresi (-es) plānošanas vienībā;
		4. plānoto epizožu**/**izmeklējumu skaitu gadā;
		5. pakalpojuma sniegšanai izmantojamās medicīnas ierīces, ievērojot, ka tām jābūt pakalpojuma sniegšanas vietā esošām un ekspluatācijā nodotām ne vēlāk kā pieteikuma iesniegšanas dienā;
	2. Pretendents piedāvājuma iesniegšanas brīdī atbilst šādiem kritērijiem, par ko piedāvājumu vērtēšanas posmā Dienests pārliecinās, tajā skaitā, nepieciešamības gadījumā pieprasot informāciju Veselības inspekcijai:
		1. ārstniecības iestāde, kurā paredzēts sniegt veselības aprūpes pakalpojumus, uz kuru sniegšanu pretendents piesakās atlasei, ir reģistrēta ārstniecības iestāžu reģistrā;
		2. katra pakalpojuma sniegšanas vieta un tajā esošais materiāltehniskais nodrošinājums katram pakalpojumu veidam atbilst normatīvajos aktos ārstniecības iestādēm un to struktūrvienībām noteiktajām obligātajām prasībām (pakalpojuma sniedzējs ir iesniedzis Veselības inspekcijai atbilstošu apliecinājumu).
1. **Piedāvājuma vērtēšana**
	1. Komisija vērtē katra pretendenta atbilstību atlases noteikumiem divās kārtās – atbilstību vispārējām prasībām un atbilstību speciālajām prasībām, kā arī nepieciešamības gadījumā veic papildus vērtēšanu trešajā kārtā saskaņā ar šī nolikuma 11.5.apakšpunktu.
	2. **I kārta** – piedāvājumu vērtē atbilstoši nolikuma 9.punktā norādītajām vispārējām prasībām šādā kārtībā:
		1. vērtējums tiek apkopots šādā tabulā:

|  |  |  |  |
| --- | --- | --- | --- |
| ***nr.p.k.*** | ***vērtēšanas kritērijs*** | ***kritērijs ir/nav izpildīts******(+/-)*** | ***piezīmes*** |
| 1. | Piedāvājuma noformējums: |
| 1.1. | elektroniskā pasta noformējums; |  |  |
| 1.2. | sagatavots pieteikums Excel formātā; |  |  |
| 1.3. | sagatavots pieteikums latviešu valodā; |  |  |
| 1.4. | pieteikuma teksts ir skaidri formulēts un saprotams; |  |  |
| 1.5. | pieteikumā norādīts ārstniecības iestādes nosaukums, reģistrācijas numurs un juridiskā adrese – ārstniecības iestāde ir identificējama; |  |  |
| 1.6. | piedāvājumu parakstījusi persona, kurai ir tiesības pārstāvēt ārstniecības iestādi, bet, ja piedāvājumu parakstījusi pilnvarotā persona, piedāvājumam pievienots pilnvaras oriģināls vai normatīvajos aktos noteiktajā kārtībā apliecināta tās kopija; |  |  |
| 1.7. | pieteikuma saturs atbilst šī nolikuma 2.pielikumam un tajā iekļauti visi attiecīgie apliecinājumi.  |  |  |
| 2. | Pretendentam nākošajā darba dienā pēc piedāvājuma atvēršanas (informāciju iegūstot no Valsts ieņēmumu dienesta publiskās nodokļu parādnieku datubāzes) nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00, vai pretendents ir likumā „[Par nodokļiem un nodevām](http://likumi.lv/doc.php?id=33946)” noteiktās Padziļinātās sadarbības programmas dalībnieks. |  |  |
| 3. | Pretendentam nav uzsākts likvidācijas vai maksātnespējas process, nav pabeigta bankrota procedūra, nav apturēta pretendenta saimnieciskā darbība. |  |  |
| 4. | Pretendents pieteicies uz pakalpojumiem attiecīgajā plānošanas vienībā atbilstoši šī nolikuma 1.pielikumam. |  |  |

* + 1. komisija ir tiesīga izvērtēt, vai šī nolikuma 11.2.1.apakšpunkta tabulas 1.1.-1.4. apakšpunktā norādīto kritēriju neizpilde ir būtiska, un izlemt par pretendenta turpmāku dalību vērtēšanā;
		2. komisija ir tiesīga pārliecināties par šī nolikuma 11.2.1.apakšpunkta tabulas 2. un 3.punkta izpildi, pārbaudot datus par pretendentu publiski pieejamajos reģistros;
		3. pretendents, kurš nav izpildījis kādu no nolikuma 11.2.1.apakšpunktā norādītajiem vispārējo prasību kritērijiem, tiek noraidīts I kārtā, ja komisija, ievērojot šī nolikuma 11.2.2.apakšpunktu, nav lēmusi citādi, tālākā piedāvājumu vērtēšanā nepiedalās un tiek atzīts par neatbilstošu līguma par veselības aprūpes pakalpojumu sniegšanu un apmaksu slēgšanai;
		4. pretendents, kurš ir izpildījis visus nolikuma 9.punktā un 11.2.1.apakšpunktā norādītos vispārējo prasību kritērijus, tiek atzīts par atbilstošu I kārtai un iegūst tiesības piedalīties II kārtā.
	1. **II kārta** – piedāvājumu vērtē atbilstoši nolikuma 10.punktā norādītajām speciālajām prasībām šādā kārtībā:
		1. vērtējums tiek apkopots šādā tabulā attiecībā uz katru veselības aprūpes pakalpojumu veidu:

|  |  |  |  |
| --- | --- | --- | --- |
| ***nr.p.k.*** | ***vērtēšanas kritērijs*** | ***kritērijs ir/nav izpildīts******(+/-)*** | ***piezīmes*** |
| Pakalpojuma veids, kuru vēlas sniegt - \_\_\_\_\_\_\_\_\_\_\_\_\_\_\_\_\_\_\_\_\_ |
| 1.1.1.1.2.1.3.1.4. | Pieteikumā par šo pakalpojumu norādīts: |
| pakalpojuma plānošanas vienība *(ja nav precīzi norādīta, bet nepārprotami secināma no piedāvājuma, kritērijs uzskatāms par izpildītu)*; |  |  |
| pakalpojuma sniegšanas vieta - adrese attiecīgajā plānošanas vienībā; |  |  |
| plānoto epizožu**/**izmeklējumu skaits gadā; |  |  |
| pakalpojuma sniegšanai izmantojamās medicīnas ierīces, kuras ir nodotas ekspluatācijā un atrodas pakalpojuma sniegšanas vietā. |  |  |
| 2. | Saskaņā ar Veselības inspekcijas datiem piedāvājuma iesniegšanas brīdī ārstniecības iestāde, kura sniegs šo veselības aprūpes pakalpojumu, ir reģistrēta ārstniecības iestāžu reģistrā. |  |  |
| 3. | Saskaņā ar Veselības inspekcijas datiem piedāvājuma iesniegšanas dienā pakalpojuma sniegšanas vieta (ja vairākas, tad vērtē katru vietu atsevišķi) un tajā esošais materiāltehniskais nodrošinājums šim pakalpojumu veidam atbilst normatīvajos aktos ārstniecības iestādēm un to struktūrvienībām noteiktajām obligātajām prasībām (pakalpojuma sniedzējs ir iesniedzis Veselības inspekcijai atbilstošu apliecinājumu). |  |  |

* + 1. nepieciešamības gadījumā Dienests pieprasa papildu informāciju par pretendentu Veselības inspekcijai;
		2. pretendents, kurš nav izpildījis kādu no šī nolikuma 11.3.1.apakšpunktā norādītajiem speciālo prasību kritērijiem, tiek noraidīts II kārtā un atzīts par neatbilstošu līguma par veselības aprūpes pakalpojumu sniegšanu un apmaksu slēgšanai;
		3. pretendents, kurš ir izpildījis visus šī nolikuma 10.punktā un 11.3.1.apakšpunktā norādītos speciālo prasību kritērijus tiek atzīts par atbilstošu II kārtai un atlasi izturējušu.
	1. Ja pretendents saskaņā ar šī nolikuma 11.3.4.apakšpunktu atzīts par atlasi izturējušu, pretendenta piedāvājums tiek atzīts par atbilstošu līguma par veselības aprūpes pakalpojumu sniegšanu un apmaksu slēgšanai, izņemot šī nolikuma 11.5.apakšpunktā minēto gadījumu, kad tiek veikta papildus vērtēšana.
	2. **III kārta** – piedāvājumu vērtē, ja pakalpojumu plānošanas vienībā attiecīgā pakalpojuma sniegšanai būs atlasīti vairāki veselības aprūpes pakalpojumu sniedzēji, komisija papildus lems par viena pretendenta atzīšanu par atbilstošu līguma par veselības aprūpes pakalpojumu sniegšanu un apmaksu slēgšanai, prioritārā secībā vērtējot:
		1. ārstniecības iestādes pakalpojumu sniegšanas vieta izvietota veselības aprūpes pakalpojumu plānošanas vienības pēc iedzīvotāju skaita lielākajā pilsētā;
		2. ārstniecības iestāde pakalpojumu sniegšanas vietā varēs nodrošināt lielāku atlasāmā pakalpojuma apjomu no atlases nolikuma 1.pielikumā norādītā - epizožu**/**izmeklējumu skaitu gadā;
		3. ārstniecības iestāde pakalpojumu sniegšanas vietā sniedz lielāku skaitu valsts apmaksāto veselības aprūpes pakalpojumu veidu;
	3. Ja atbilstoši nolikuma 11.5.apakšpunktā noteiktajam papildus vērtējumam atlasīto pretendentu rādītāji ir vienādi, tos atzīst par atbilstošiem līguma par veselības aprūpes pakalpojumu sniegšanu un apmaksu slēgšanai ar noteikumu, ka pakalpojuma apjoms, slēdzot līgumu, tiks sadalīts vienādās daļās.
	4. Komisija vērtē pretendentu atbilstību vispārējām un speciālajām prasībām komisijas sēdē, aizpildot šī nolikuma 11.2. un 11.3.apakšpunktā norādīto tabulu, un par katru pretendentu pieņem lēmumu par atbilstību vai neatbilstību atlases kritērijiem un par līguma par veselības aprūpes pakalpojumu sniegšanu un apmaksu slēgšanu ar atbilstošo pretendentu. Komisijas vērtējums tabulās un visi lēmumi tiek atspoguļoti komisijas piedāvājumu vērtēšanas sēdes protokolā, kuru paraksta visi komisijas locekļi, kuri piedalās atlases pretendentu vērtēšanā un lēmumu pieņemšanā.
	5. Izdarot atzīmi par katra pretendenta piedāvājuma vērtējumu vispārējo prasību un speciālo prasību tabulā, komisija pieņem lēmumu ar klātesošo komisijas locekļu balsojumu. Ja komisijas locekļu balsojums sadalās vienādi, izšķirošais ir atlases komisijas priekšsēdētāja balsojums.
	6. Ja pretendents nevar nodrošināt pakalpojuma, uz kuru tas atlasīts saskaņā ar šo nolikumu, sniegšanu mēneša laikā no Dienesta piedāvājuma noslēgt līgumu par attiecīgā veselības aprūpes pakalpojuma sniegšanu un apmaksu 2024.gadā saņemšanas dienas, tas zaudē tiesības noslēgt līgumu un Dienests ir tiesīgs noslēgt līgumu par šī pakalpojuma sniegšanu ar nākamo atlasi izturējušo pretendentu, ja tāds ir.
1. **Paziņojums par lēmuma pieņemšanu**

Komisijas saskaņā ar šī nolikuma 11.punktu pieņemtie lēmumi tiek noformēti katram pretendentam atsevišķa dokumenta veidā, kas atbilst Administratīvā procesa likuma prasībām, iesniegti galīgā lēmuma pieņemšanai un parakstīšanai Dienesta direktoram un Administratīvā procesa likumā noteiktajā termiņā (30 (trīsdesmit) dienu laikā no pieteikuma atvēršanas dienas) nosūtīti elektroniski katram pretendentam.

**PRETENDENTA TIESĪBAS UN PIENĀKUMI**

1. **Pretendenta tiesības**
	1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pieprasīt un saņemt piedāvājumu atvēršanas un piedāvājumu vērtēšanas sēdes protokolu.
	3. Pieprasīt izskaidrot lēmumu, kas pieņemts par pretendenta atzīšanu par neatbilstošu līguma par veselības aprūpes pakalpojumu sniegšanu un apmaksu slēgšanai.
2. **Pretendenta pienākumi**
	1. Iesniedzot piedāvājumu, ievērot visus šajā atlases procedūras nolikumā minētos noteikumus.
	2. Rakstveidā atlases komisijas norādītajā termiņā sniegt papildu informāciju vai paskaidrojumus par piedāvājumu, ja to pieprasa atlases komisija.
	3. Rakstveidā informēt komisiju pēc piedāvājumu iesniegšanas termiņa beigām līdz atlases noslēgumam par izmaiņām iesniegtajos pretendenta atlases dokumentos, kas saistītas ar:
		1. pretendenta saimnieciskās darbības apturēšanu vai pārtraukšanu;
		2. tiesvedības uzsākšanu par pretendenta darbības izbeigšanu, maksātnespēju vai bankrotu.
3. **Komisijas tiesības un pienākumi**

* 1. Ievērojot šajā nolikumā noteikto, atzīt par atbilstošu vai noraidīt pretendenta piedāvājumu, ja tas neatbilst kādai no atlases nolikumā norādītajām prasībām līguma par veselības aprūpes pakalpojumu sniegšanu un apmaksu slēgšanai.
	2. Rakstveidā papildus pieprasīt precizējošu informāciju par pretendenta piedāvājumu.
	3. Par nepatiesas informācijas sniegšanu piedāvājumā vai tajā pievienotajos dokumentos vai atlases komisijas maldināšanu, noraidīt pretendentu kā neatbilstošu līguma par veselības aprūpes pakalpojumu sniegšanu un apmaksu slēgšanai.
	4. Lūgt Veselības inspekciju veikt pārbaudi pēc pretendenta norādītās pakalpojuma sniegšanas adreses uz vietas un pārliecināties par pretendenta pakalpojuma sniegšanas resursiem (ierīces, atrašanās vieta u.c.).
	5. Vērtēt un noteikt atbilstošākos pretendentus līguma par veselības aprūpes pakalpojumu sniegšanu un apmaksu slēgšanai.
	6. Komisijas locekļi piedāvājuma atvēršanas dienā paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā.
1. **Tiesību akti, kas reglamentē atlases veikšanu**

Ministru kabineta 2011.gada 1.novembra noteikumu Nr.850 “Nacionālā veselības dienesta nolikums” 4.2.apakšpunkts un Ministru kabineta 2018.gada 28.augusta noteikumu Nr.555 „Veselības aprūpes pakalpojumu organizēšanas un samaksas kārtība” 5.2.apakšpunkts.

**1.pielikums**

**Nolikumam**

**„Sekundāro ambulatoro veselības aprūpes pakalpojumu sniedzēju**

**atlases procedūra pakalpojumu sniegšanai no 2024.gada”**

**Nepieciešamie veselības aprūpes pakalpojumu veidi plānošanas vienībās**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Sekundārās ambulatorās veselības aprūpes pakalpojumu veidi plānošanas vienībās, kurās nepieciešams izsludināt atlasi** |
|
|  |  |
| **Pakalpojumu veidi plānošanas vienību griezumā** | **Atlasē izsludināmais epizožu/izmeklējumu skaits** |
| **Aizkraukles veselības aprūpes pakalpojumu plānošanas vienība** | **1 730** |
| Ginekoloģija | 571 |
| Pārējie sirds asinsvadu sistēmas funkcionālie izmeklējumi | 1 159 |
| **Ādažu veselības aprūpes pakalpojumu plānošanas vienība** | **35 213** |
| Dermatoveneroloģija | 1 784 |
| Diabētiskās pēdas aprūpes kabinets | 957 |
| Doplerogrāfija | 1 606 |
| Endokrinoloģija | 3 013 |
| Endoskopija | 937 |
| Hroniski obstruktīvu plaušu slimību kabinets | 355 |
| Kardioloģija | 708 |
| Ķirurģija | 2 727 |
| Narkoloģija | 783 |
| Neiroloģija | 2 952 |
| Oftalmoloģija | 2 570 |
| Otolaringoloģija | 3 179 |
| Pārējie sirds asinsvadu sistēmas funkcionālie izmeklējumi | 2 085 |
| Psihiatrija | 3 916 |
| Pulmonoloģija | 698 |
| Traumatoloģija | 2 047 |
| Ultrasonogrāfija | 3 420 |
| Uroloģija | 1 476 |
| **Balvu veselības aprūpes pakalpojumu plānošanas vienība** | **458** |
| Neiroloģija | 458 |
| **Bauskas veselības aprūpes pakalpojumu plānošanas vienība** | **5 153** |
| Dermatoveneroloģija | 744 |
| Doplerogrāfija | 1 112 |
| Endokrinoloģija | 1 115 |
| Neiroloģija | 332 |
| Pulmonoloģija | 694 |
| Ultrasonogrāfija | 1 156 |
| **Daugavpils veselības aprūpes pakalpojumu plānošanas vienība** | **1 235** |
| Gastrointestinālās endoskopijas dienas stacionārā | 341 |
| Ķirurģiskie pakalpojumi oftalmoloģijas dienas stacionārā | 894 |
| **Gulbenes veselības aprūpes pakalpojumu plānošanas vienība** | **503** |
| Neiroloģija | 503 |
|  |  |
|  |  |
| **Jelgavas veselības aprūpes pakalpojumu plānošanas vienība** | **2 899** |
| Hematoloģija | 406 |
| Hroniski obstruktīvu plaušu slimību kabinets | 485 |
| Kardioloģija | 710 |
| Ķirurģiskie pakalpojumi oftalmoloģijas dienas stacionārā | 718 |
| Reimatoloģija | 580 |
| **Jēkabpils veselības aprūpes pakalpojumu plānošanas vienība** | **5 646** |
| Doplerogrāfija | 1 261 |
| Endokrinoloģija | 1 172 |
| Ginekoloģija | 830 |
| Kardioloģija | 449 |
| Neiroloģija | 431 |
| Pārējie sirds asinsvadu sistēmas funkcionālie izmeklējumi | 569 |
| Ultrasonogrāfija | 934 |
| **Jūrmalas veselības aprūpes pakalpojumu plānošanas vienība** | **911** |
| Kardioloģija | 911 |
| **Kuldīgas veselības aprūpes pakalpojumu plānošanas vienība** | **4 490** |
| Elektrokardiogrāfija | 4 490 |
| **Kurzeme** | **303** |
| Alergoloģija | 303 |
| **Ķekavas veselības aprūpes pakalpojumu plānošanas vienība** | **15 468** |
| Dermatoveneroloģija | 862 |
| Doplerogrāfija | 894 |
| Endokrinoloģija | 1 455 |
| Kardioloģija | 446 |
| Ķirurģija | 2 459 |
| Neiroloģija | 1 632 |
| Oftalmoloģija | 1 137 |
| Otolaringoloģija | 1 515 |
| Pārējie sirds asinsvadu sistēmas funkcionālie izmeklējumi | 365 |
| Psihiatrija | 1 933 |
| Traumatoloģija | 1 160 |
| Ultrasonogrāfija | 1 610 |
| **Liepājas veselības aprūpes pakalpojumu plānošanas vienība** | **8 262** |
| Endoskopija | 380 |
| Ginekoloģija | 656 |
| Kardioloģija | 949 |
| Ķirurģiskie pakalpojumi oftalmoloģijas dienas stacionārā | 817 |
| Neiroloģija | 2 325 |
| Oftalmoloģija | 1 364 |
| Pulmonoloģija | 334 |
| Ultrasonogrāfija | 1 437 |
| **Limbažu veselības aprūpes pakalpojumu plānošanas vienība** | **575** |
| Oftalmoloģija | 575 |
| **Madonas veselības aprūpes pakalpojumu plānošanas vienība** | **1 264** |
| Dermatoveneroloģija | 1 264 |
|  |  |
|  |  |
| **Ogres veselības aprūpes pakalpojumu plānošanas vienība** | **7 174** |
| Dermatoveneroloģija | 663 |
| Ginekoloģija | 631 |
| Narkoloģija | 701 |
| Neiroloģija | 1 154 |
| Oftalmoloģija | 2 439 |
| Traumatoloģija | 509 |
| Uroloģija | 1 077 |
| **Olaines veselības aprūpes pakalpojumu plānošanas vienība** | **4 437** |
| Ķirurģija | 499 |
| Neiroloģija | 1 099 |
| Psihiatrija | 838 |
| Ultrasonogrāfija | 2 001 |
| **Rēzeknes veselības aprūpes pakalpojumu plānošanas vienība** | **3 368** |
| Endokrinoloģija | 2 866 |
| Kardioloģija | 502 |
| **Rīgas veselības aprūpes pakalpojumu plānošanas vienība** | **2 901** |
| Psihiatrisko slimnieku ārstēšana psihiatriskā profila dienas stacionārā | 2 901 |
| **Salaspils veselības aprūpes pakalpojumu plānošanas vienība** | **323** |
| Ķirurģija | 323 |
| **Saldus veselības aprūpes pakalpojumu plānošanas vienība** | **2 249** |
| Ginekoloģija | 617 |
| Neiroloģija | 1 632 |
| **Siguldas veselības aprūpes pakalpojumu plānošanas vienība** | **9 507** |
| Dermatoveneroloģija | 506 |
| Endokrinoloģija | 480 |
| Kardioloģija | 734 |
| Ķirurģija | 1 050 |
| Neiroloģija | 1 843 |
| Neiroloģisko un iekšķīgo slimību ārstēšana dienas stacionārā | 1 240 |
| Oftalmoloģija | 1 207 |
| Otolaringoloģija | 306 |
| Pārējie sirds asinsvadu sistēmas funkcionālie izmeklējumi | 458 |
| Pulmonoloģija | 514 |
| Traumatoloģija | 1 169 |
| **Talsu veselības aprūpes pakalpojumu plānošanas vienība** | **2 739** |
| Ginekoloģija | 655 |
| Kardioloģija | 418 |
| Pulmonoloģija | 467 |
| Ultrasonogrāfija | 1 199 |
| **Tukuma veselības aprūpes pakalpojumu plānošanas vienība** | **5 701** |
| Ginekoloģija | 369 |
| Kardioloģija | 493 |
| Oftalmoloģija | 641 |
| Otolaringoloģija | 941 |
| Pulmonoloģija | 401 |
| Ultrasonogrāfija | 2 856 |
| **Valkas veselības aprūpes pakalpojumu plānošanas vienība** | **372** |
| Ultrasonogrāfija | 372 |
| **Valmieras veselības aprūpes pakalpojumu plānošanas vienība** | **640** |
| Dermatoveneroloģija | 640 |
| **Ventspils veselības aprūpes pakalpojumu plānošanas vienība** | **784** |
| Kardioloģija | 784 |
| **Vidzemes teritorija** | **1 492** |
| Kodolmagnētiskās rezonanse | 1 492 |
| **Zemgales teritorija** | **5 251** |
| Alergoloģija | 810 |
| Algoloģija | 435 |
| Infektoloģija | 2 694 |
| Kodolmagnētiskās rezonanse | 1 312 |
| **KOPĀ** | **131 048** |

 |
|

 \* *Slēdzot līgumu par valsts apmaksātu veselības pakalpojumu sniegšanu un apmaksu, šeit norādītais plānotais pakalpojumu apjoms var atšķirties atkarībā no piešķirtā finansējuma apjoma.*

**2.pielikums**

**Nolikumam**

**„Sekundāro ambulatoro veselības aprūpes pakalpojumu sniedzēju**

**atlases procedūra pakalpojumu sniegšanai no 2024.gada”**

*PARAUGS*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **PIETEIKUMS** **valsts apmaksāto sekundāro ambulatoro veselības aprūpes pakalpojumu sniedzēju atlasei pakalpojumu sniegšanai no 2024.gada**  |
|  |  |  |  |  |
|  |  |  |  |  |
| **1. Ārstniecības iestādes, kas ir pašnodarbināta persona (ārsta prakse), komercsabiedrība vai komersants (atbilstošo pasvītrot):**  |  |
|  | Nosaukums: |   |  |  |
|  | Reģ. Nr. (turpmāk - Pretendents) |   |  |  |
|  | *(pašnodarbinātas personas vai amatpersonas (u) ar pārstāvības tiesībām vai tās/to pilnvarotās personas amats, vārds un uzvārds)* |   |  |  |
|  |  |  |  |  |
| personā ar šī pieteikuma iesniegšanu: |  |  |
| **1.1. piesakās piedalīties veselības aprūpes pakalpojumu sniedzēju atlasē 2024.gadam uz šādu pakalpojumu sniegšanu no 2024.gada 1.janvāra (vajadzīgo ierakstīt atbilstoši 1.pielikumā noteiktajam):**  |
| Nr.p.k. | Pakalpojumu plānošanas vienība  | Veselības aprūpes pakalpojuma veids  | Plānoto aprūpes epizožu/izmeklējumu skaits gadā |  |
| 1. |   |   |   |  |
|  |  |  |  |  |
| **1.2. apņemas ievērot atlases procedūras nolikumu;**  |  |  |  |
|  |  |  |  |  |
| **1.3. pakalpojumus apņemas sniegt šādā attiecīgās plānošanas vienības adresē (-ēs):**  |  |  |
| Nr.p.k. | Iela, mājas Nr./nosaukums, pilsēta (apdzīvota vieta)  |  |  |  |
| 1. |   |  |  |  |
|  |  |  |  |  |
| **1.4. norāda, ka veselības aprūpes pakalpojumu sniegšanai tiks izmantotas šādas pakalpojuma sniegšanas vietā esošas un ekspluatācijā nodotas medicīnas ierīces:**  |
| Nr.p.k. | Nosaukums | Ražotājs, tips, marka | Izlaides gads | Ekspluatācijā nodošanas datums, mēnesis, gads  |
| 1. |   |   |   |   |
|  |  |  |  |  |
| **2. Vienlaicīgi ar šī pieteikuma parakstīšanu Pretendents apliecina** |  |  |  |
|  |   | **Apliecina** |  |  |
|  | 2.1. iespējas un gatavību līguma ietvaros sniegt veselības aprūpes pakalpojumus par noteikto cenu atbilstoši spēkā esošajiem veselības aprūpes pakalpojumu tarifiem un apmaksas nosacījumiem, nepieprasot papildu maksu no veselības aprūpes pakalpojumu saņēmēja, izņemot pacienta līdzmaksājumu;  |   |  |  |
|  | 2.2. ka piedāvājuma iesniegšanas brīdī visas veselības aprūpes pakalpojuma sniegšanas vietas neatkarīgi no pakalpojumu sniegšanas vietu (adrešu) skaita un Pretendenta rīcībā esošais materiāltehniskais nodrošinājums veselības aprūpes pakalpojumu veidam, uz kuru tas piesakās šajā atlases procedūrā, atbilst normatīvajos aktos ārstniecības iestādēm un to struktūrvienībām noteiktajām obligātajām prasībām; |   |  |  |
|  | 2.3. ka uzsākot pakalpojuma sniegšanu, nodrošinās, lai pakalpojumu sniedz pietiekams skaits attiecīgās kvalifikācijas ārstniecības un ārstniecības atbalsta personu, kuras ir reģistrētas Ārstniecības personu un ārstniecības atbalsta personu reģistrā attiecīgajā specialitātē;  |   |  |  |
|  | 2.4. ka Pretendentam nav uzsākts likvidācijas vai maksātnespējas process, nav pabeigta bankrota procedūra, nav apturēta Pretendenta saimnieciskā darbība;  |   |  |  |
|  | 2.5. ka Pretendentam nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00;  |   |  |  |
|  | 2.6. ka nodrošinās pieteikumā atzīmēto veselības aprūpes pakalpojumu sniegšanu un pieejamību iedzīvotājiem atlases nolikuma 1.pielikumā noteiktajās pakalpojumu plānošanas vienībās atbilstoši noslēgtā līguma noteikumiem ar Nacionālo veselības dienestu;  |   |  |  |
|  | 2.7. ka visas piedāvājumā sniegtās ziņas ir patiesas; |   |  |  |
|  |  |  |  |  |
| **3. Dati par Pretendentu:** |  |  |  |
|  | 3.1. juridiskā adrese |   |  |  |
|  | 3.2. tālruņa numurs |   |  |  |
|  | 3.3. faksa numurs |   |  |  |
|  | 3.4. elektroniskā pasta adrese:  |   |  |  |
|  |  |  |  |  |
|  | Parakstīšanas vieta |   |  |  |
|  | Datums |   |  |  |
|  | Paraksts\*\* |   |  |  |
|  | Paraksta atšifrējums |   |  |  |
|  |  |  |  |  |
| \*\* Pieteikums ir jāparaksta amatpersonai (-ām) ar pārstāvības tiesībām vai tās/to pilnvarotajām personām. Ja piedāvājumu paraksta pilnvarotā persona, piedāvājumam jāpievieno pilnvaras oriģināls vai normatīvajos aktos noteiktajā kārtībā apliecināta kopija.  |